
[bookmark: _Hlk154654745]PËR PËRCAKTIMIN E KRITEREVE TË POSAÇME DHE PROCEDURAVE PËR DHËNIEN E STATUSIT “SHKOLLË ME STATUS TË VEÇANTË”

Në mbështetje të nenit 100 të Kushtetutës dhe të pikës 5, të nenit 24, të ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar, me propozimin e ministrit të Arsimit dhe Sportit, Këshilli i Ministrave

VENDOSI:

1. Përcaktimin e kritereve të posaçme dhe procedurave për përfitimin e statusit “Shkollë me status të veçantë”, për institucionin arsimor parauniversitar publik (IAPP) i arsimit të orientuar me drejtim artistik apo sportiv.
[bookmark: _Hlk152263410]2. IAPP-ja e arsimit të orientuar me drejtim artistik fiton statusin “Shkollë me status të veçantë” kur ka një kapacitet për jo më pak se 100 (njëqind) nxënës dhe garanton mjediset për zhvillimin e kurrikulës artistike dhe të përgjithshme me parametrat e mëposhtëm, sipas tipologjive të shkollës, si më poshtë vijon:
a) disponon infrastrukturën e përshtatshme, sipas kuadrit ligjor në fuqi;
b) disponon personel mësimdhënës të arsimit të orientuar, në përputhshmëri me kurrikulën e veçantë artistike;
c) shkolla dhe nxënësit janë vlerësuar me çmime në konkurse kombëtare dhe ndërkombëtare;
ç) institucioni të jetë vlerësuar “Shumë mirë” në vlerësimin e fundit nga strukturat përkatëse për inspektimin dhe vlerësimin e cilësisë;
d) klasat dhe laboratorët të jenë në funksion të mësimdhënies, sipas kurrikulës së miratuar;
dh) disponon jo më pak 2 (dy) salla baleti me standarde bashkëkohore;
e) disponon sallë testimi për kanto/muzikë/instrumente, galeri arti dhe gipsotekë, atelie, sipas specifikave të shkollës, sallë koncertesh;
ë) disponon bibliotekë me tituj librash, sipas specifikave të shkollës;
f) disponon personel të kualifikuar, të licencuar dhe të trajnuar për mësimdhënie në profilet artistike të shkollës;
g) disponon muzeun e shkollës, si dhe fonotekë të pasur të ngjarjeve më të rëndësishme të historisë kombëtare dhe botërore për teatrin dhe kinematografinë.
[bookmark: _Hlk148950374][bookmark: _Hlk148950275]3. IAPP-ja e arsimit të orientuar me drejtim sportiv fiton statusin “Shkollë me status të veçantë” kur ka një kapacitet për jo më pak se 100 (njëqind) nxënës dhe garanton mjediset për zhvillimin e kurrikulës sportive dhe të përgjithshme me parametrat e mëposhtëm, sipas tipologjive të shkollës, si më poshtë vijon:
a) disponon infrastrukturën e përshtatshme, sipas kuadrit ligjor në fuqi;
b) disponon personel mësimdhënës të arsimit të orientuar, në përputhshmëri me kurrikulën e veçantë sportive;
c) shkolla dhe nxënësit janë vlerësuar me çmime në konkurse kombëtare dhe ndërkombëtare; 
ç) institucioni të jetë vlerësuar “Shumë mirë” në vlerësimin e fundit nga strukturat përkatëse për inspektimin dhe vlerësimin e cilësisë;
d) klasat dhe laboratorët të jenë në funksion të mësimdhënies, sipas kurrikulës së miratuar;
dh) disponon jo më pak se 1 (një) terren sportiv të mbuluar dhe 1 (një) terren të hapur, që mbulon disiplinat kryesore sportive;
 e) disponon jo më pak se 1 (një) palestër me standarde bashkëkohore për stërvitje për shkollat sportive, të mirëpajisur me mjete sportive;
ë) disponon stafe të certifikuara dhe të licencuara si trajnerë nga federatat shqiptare sportive, sipas disiplinave të shkollës sportive; 
f) disponon bibliotekë me tituj librash, sipas specifikave të shkollës;
g) disponon muzeun e shkollës, si dhe fonotekë të pasur të ngjarjeve më të rëndësishme të historisë kombëtare dhe ndërkombëtare në sport;
[bookmark: _Hlk149035064]gj) bazuar në kurrikulën sportive, siguron realizimin e 3 (tri) aktiviteteve sportive në shkallë kombëtare ose ndërkombëtare, në 3 (tre) vjetët e fundit.
4. Për fitimin e statusit “Shkollë me status të veçantë” zbatohet procedura, si më poshtë vijon:
[bookmark: _Hlk148950697]a) IAPP-ja bën kërkesë me shkrim për fitimin e statusit “Shkollë me status të veçantë” pranë ministrisë përgjegjëse për arsimin;
b) Ministria përgjegjëse për arsimin, nëpërmjet institucionit përgjegjës për ofrimin dhe sigurimin e shërbimit arsimor në arsimin parauniversitar, verifikon plotësimin e kritereve, të përcaktuara në këtë vendim;
c) Ky institucion, pas verifikimit, jo më vonë se 3 (tre) muaj para fillimit të vitit shkollor, përcjell në ministrinë përgjegjëse për arsimin propozimin, raportin e vlerësimit për dhënien e statusit “Shkollë me status të veçantë”, shoqëruar me dokumentacionin përkatës, bazuar në përmbushjen e kritereve, të përcaktuara në këtë vendim;
[bookmark: _Hlk151106708]ç) Ministri përgjegjës për arsimin miraton ose refuzon dhënien e statusit “Shkollë me status të veçantë” për IAPP-të.
5. IAPP-ja me status të veçantë humbet statusin e dhënë nga ministri përgjegjës për arsimin, nëse për 3 (tre) vjet radhazi nuk garanton përmbushjen e kritereve për dhënien e statusit të veçantë, të përcaktuara në këtë vendim. Procedura e heqjes së statusit të veçantë është e njëjtë me atë të përcaktuar në shkronjat “b” e vijuese, të pikës 4, të këtij vendimi.
6. Struktura organizative, rregullorja e funksionimit të “Shkollës me status të veçantë” miratohet nga ministri përgjegjës për arsimin, me propozim nga institucioni përgjegjës për ofrimin dhe sigurimin e shërbimit arsimor në arsimin parauniversitar.
7. Për lëndët e kulturës artistike/sportive IAPP-ja mund të kontraktojë me kohë të pjesshme specialistë/personalitete të fushës/disiplinave, sipas rregullave të përcaktuara në rregulloren e funksionimit të shkollave me status të veçantë.
8. Kurrikula mësimore e “Shkollës me status të veçantë” dhe standardet profesionale të personelit, sipas profileve, hartohen nga Agjencia e Sigurimit të Cilësisë së Arsimit Parauniversitar dhe miratohen nga ministria përgjegjëse për arsimin.
[bookmark: _Hlk148950864]9. Financimi i veprimtarisë së IAPP-ve, që fitojnë statusin “Shkollë me status të veçantë” realizohet me fonde publike, me burim financimi nga buxheti i shtetit, të ardhurat e njësive të vetëqeverisjes vendore, dhurimet e sponsorizimet, të ardhurat e përftuara nga vetë IAPP-ja, si dhe të ardhura të tjera të ligjshme.
10. Financimi i veçantë nga buxheti i shtetit planifikohet me formulën “Për nxënës”, sipas treguesve të veçantë të niveleve arsimore dhe kushteve që do të sigurojnë IAPP-të “Shkollë me status të veçantë”.
11. Ministria përgjegjëse për financat dhe ministria përgjegjëse për arsimin miratojnë hapjen dhe mbylljen e llogarive buxhetore në degën vendore të thesarit apo llogari në bankat e nivelit të dytë, ku ka vendndodhjen institucioni arsimor publik me status të veçantë për të ardhurat e krijuara nga vetë institucioni. Rregullat e administrimit financiar për llogaritë buxhetore apo llogaritë në bankat e nivelit të dytë përcaktohen me udhëzim të përbashkët të ministrit përgjegjës për arsimin dhe të ministrit përgjegjës për financat.
12. Efektet financiare, që rrjedhin nga zbatimi i këtij vendimi, mbulohen nga buxheti i miratuar për ministrinë përgjegjëse për arsimin.
13. Ngarkohen Ministria e Arsimit dhe Sportit, institucioni përgjegjës për ofrimin dhe sigurimin e shërbimit arsimor në arsimin parauniversitar, Agjencia e Sigurimit të Cilësisë së Arsimit Parauniversitar, drejtoritë rajonale të arsimit parauniversitar, zyrat vendore arsimore parauniversitare dhe institucionet arsimore parauniversitare publike për zbatimin e këtij vendimi.
[bookmark: _GoBack]Ky vendim hyn në fuqi pas botimit në Fletoren Zyrtare.

